Silaannakkut angallanneq pillugu suliassaqarfimmi sullivinni tarnikkut atukkat pillugit nalunaarut

Inatsimmik nalunaarummi nr. 1149, 13. oktober 2017-imeersumi § 40 g, imm. 1 aamma 2, aamma § 149, imm. 10 malillugu silaannakkut angallanneq pillugu inatsimmi, inatsisikkut nr. 2072-ikkut, 21. decembari 2020-meersukkut aamma inatsisikkut nr. 2073, 21. December 2020-meersukkut allanngortinneqartumi, aamma peqqussutikkut nalunaarummi tak. nr. 1373- imi, 4. decemberi 2013-imeersukkut, kunngip peqqussutaatigut Savalimmiunut atortuulersinneqartumi, aamma inatsimmik nalunaarutikkut tak. nr. 408-kkut, 11. septemberi 1985-imeersukkut kunngip peqqussutaatigut Kalaallit Nunaannut atortuulersinneqartumi, kingullermik peqqussut nr. 2628, 28. December 2021-meersumi allanngortinneqartumi, Trafikstyrelsen-ip suliassai piginnaatitaaneralu, naammagittaalliorsinnaaneq aamma nalunaarutiginninneq pillugit nalunaarummi § 6, imm. 1 aamma piginnaatitsissut malillugu, nalunaarummi nr. 2432, 14. December 2021-meersumi Trakfikstyrelsen-ip najoqqutassaataasa ilaasa nalunaarutigineqartarnerat pillugit piginnaatitsissut malillugu aalajangersarneqarput:

Kapitali 1

*Suliassaqarfik*

**§ 1.** Inuinnarnut silaannakkut angallatini qallunaajusuni sulisunut inuttaasunut taakkulu sulisitsisuinut, sullivinni tarnikkut atukkat nalunaarummi ilaatinneqarput.

**§ 2.** Silaannakkut angallanneq pillugu suliassaqarfimmi suliffimmi isumannaallisaanikkut pissutsit pillugit malittarisassanut allanut ilassutaasunik immikkuualuttunik malittarisassanik nalunaarut imaqarpoq.

**§ 3.** § 1 malillugu silaannakkut angallammi sulianut sulisitsisumit suliaritinneqartunut suugaluartunulluunniit, nalunaarut atuuppoq.

Kapitali 2

*Aalajangersakkat nalinginnaasut*

**§ 4.** Sulineq aallaqqaataanit naggataanut pilersaarusiorneqassaaq, aaqqissuunneqassaaq aamma ima suliarineqassalluni, sullivinni tarnikkut atukkanit sunnertinnerit inuit ataasiakkaat aamma ataatsimoortumik naliliineq aallaavigalugu piffissaq sivikinnerusoq sivisunerlu

eqqarsaatigalugit isumannaatsuunikkut peqqissutsikkullu tamakkiisumik illersorneqarsinnaassalluni.

**§ 5.** Ilanngussaq 1 malillugu nalinginnaasumik pitsaaliuinermi tunngaviit eqqarsaatigalugit pitsaaliuinermik suliniutit aallartinneqassapput.

**§ 6.** Sullivinni tarnikkut atukkanit sunnertinnerit nalunaarummi matumani, sulinermi inuttut inooqatigiinnertigullu sunnertinnertut, tulliuttunut atatillugu pilersinneqartutut paasineqassapput:

1. Suliap pilersaarusiornerani aaqqissuunneqarneranilu periaaseq atorneqarsimasoq.
2. Aaqqissuussinermut tunngasunik pissutsit inuttat suliaqarnerannut pingaaruteqartut.
3. Suliap imarisai, matumani suliamut piumasaqaatit ilanngullugit.
4. Suliap suliarineqarneranut periaaseq atorneqartoq.
5. Sulinermi inoqatinut atassuteqarneq.

**§ 7.** Suliap suliarineqarnerani inuttaasup ukiua, paasisimasaqassusaa, sulisinnaassusaa aamma piumasaqaatit allat eqqarsaatigineqassapput.

*Imm. 2. Sulinermi avatangiisit pillugit inatsisip suliassaqarfiani sulisunut naartusunut milutsitsisunullu isumannaatsuunissap peqqissuunissallu isumannaarneqarnissaat pillugit malittarisassat inuttanut naartusunut milutsitsisunullu atuupput.*

**§ 8.** Sullivinni tarnikkut atukkat pillugit suliffeqarfimmi isumannaatsuunissap peqqissuunissallu suliarineqarnissaanut tunngatillugu sulisitsisoq suliamut tunngasunik ilisimasanik pisariaqartinneqartunik atuisinnaanngippat, inuttat sullivimmi tarnikkut atugaasa ingerlaavartumik illersorneqarnissaannut siunertaq qulakkeerniarlugu, sulisitsisoq suliamut ilisimasalinnik ikiuuttussanik avataanit pissarsissaaq.

**§ 9.** Atorfinitsinneqarnermi pissutsit qanoq ittuunerat sivisussusaallu apeqqutaatinnagit, inuttat ataasiakkaat tamarmik suliaq pillugu, isumannaatsuuneq- peqqissuunerlu eqqarsaatigalugit tamakkiisumik illersorneqarsinnaasumik naammattumik naleqquttumillu sungiusarneqarnerat ilitsersorneqarnerallu, sulisitsisup isumagissavaa. Tulliuttunut atatillugu

sungiusaaneq ilitsersorneqarnerlu ingammik pissaaq:

1. atorfinitsinneqarneq,
2. inuttat nuunneqarnerat,
3. suliat allanngornerat,
4. sulianut atortut eqqunneqarnerat allanngortinneqarneralluunniit,
5. teknologiip nutaap eqqunneqarnera aamma
6. teknikkikkut atortut ikiuutit atorneqarnerat.

*Imm. 2.* Sungiusaaneq ilitsersuinerlu imm. 1-imi taaneqartut suliap ineriartorneranut naleqqussarneqassapput, matumani sullivinni tanernikkut atukkanut aarlerinaatit nutaat najuunnerat ilanngullugu. Pisariaqarpat sungiusaaneq ilitsersuinerlu aalajangersimasumik pisartutut uteqqinneqartassaaq.

*Imm. 3.* Ajutooratarsinnaanermut- aamma napparsimalersinnaanermut aarlerinaatit, taakku sulinerannut atatinneqarsinnaasut pillugit, sulisitsisup inuttat nalunaarfigissavai.

**§ 10.** Suliap isumannaatsuunissamut peqqissuunissamullu illersorneqarsinnaasumik suliarineqarnissaata eqeersimaartumik nakkutigineqarnissaa sulisitsisup isumagissavaa.

**§ 11.** Sullivinni tarnikkut atukkanut sunniutaasartut, piffissaq sivikinnerusoq sivisunerusorlu eqqarsaatigalugit timikkut tarnikkulluunniit peqqissutsimut sunniuteqarsinnaasut, ataasikkaarlugit ataatsimullu naliliinerit aallaavigalugit isumannaatsuunissamut- peqqissuunissamullu tamakkiisumik illersorneqarsinnaasumik suliffik aaqqissuunneqassaaq. Suliffiup aaqqissuunneqarsinnaanera imaluunniit tulluartumik allanngortinneqarsinnaanera periarfissaanngippat, qanoq iliornissamut piareersaatit allat aalajangerneqassapput, taamaalilluni suliaq illersorneqarsinnaasumik ingerlanneqarsinnaaniassammat.

Kapitali 3

*Sullivinni tarnikkut atukkat sunniisarneri ataasiakkaat pillugit immikkut ittumik aalajangersakkat*

*Suliassat amerlasuut piffissaasuanerlu*

**§ 12.** Suliassat amerlanerannut piffissaasuanermullu tunngatillugu suliaq aallartiffianiit naanissaanut pilersaarusiorneqassaaq, aaqqissuunneqassalluni aamma ima suliarineqassalluni, piffissaq sivikitsoq ungasinnerusorlu eqqarsaatigalugit isumannaatsuunissamut- peqqissuunissamullu tamakkiisumik illersorneqarneqarsinnaassalluni.

**§ 13.** Suliassat amerlasuut piffissaasuanerlu matumani nalunaarummi ima paasineqassapput, suliap suliarineqartussap, aamma piffissap suliamik suliaqarnermi atorneqartussap akornanni oqimaaqatigiinngitsoqarnerani, ima sulisoqartoq:

* 1. sakkortuumik, matumani sukkasumik sulineq imaluunniit nukissaqaqqilernissamut qasuersaarnertaqarani sulineq ilanngullugu, imaluunniit
	2. nalunaaqquttap akunnerini amerlasuuni sulineq nukissaqaqqilernissamut qasuersaarnissamut periarfissaqarnissamut sunniuteqarsinnaasoq.

**§ 14.** Suliassat amerlasuut piffissaasuanerillu isumannaatsuunissamut peqqissuunissamullu kinguneqarsinnaanerisa nalilerneqarneranni, ingammik akuusut makkua akornanni pissutsit tulliuttuni taaneqartut pingaartinneqassapput:

1. Suliassat amerlasuut piffissaasuanerillu annertussaat, matumani piffissaq eqqarsaatigalugu sivisussutsit ilanngullugit.
2. Suliassat amerlasuut piffissaasuanerillu qanoq ittuunerat.
3. Pitsaaliuinermik suliniutit, matumani suliniutit ilanngussaq 1-imi taaneqartut.

*Imm. 2.* Tamatuma saniatigut suliffimmi isumannaallisaanikkut pissutsini sunniutit allat suliassat amerlasuut piffissaasuanerullu isumannaatsuunissamut peqqissuunissamulluunniit aarlerinaatit annertusisinnaaneraat imm. 1 malillugu naliliinermi pingaartinneqassapput.

*Sulinermi piumasaqaatit erseqqinngitsut aamma imminnut assortuuttut*

**§ 15.** Sulinermi piumasaqaatinut erseqqinngitsunut aamma imminnut assortuunnut tunngatillugu suliaq aallartiffianiit naanissaanut pilersaarusiorneqassaaq, aaqqissuunneqassalluni aamma ima suliarineqassalluni, piffissaq sivikitsoq ungasinnerusorlu eqqarsaatigalugit isumannaatsuunissamut- peqqissuunissamullu tamakkiisumik illersorneqarneqarsinnaassalluni.

**§ 16.** Sulinermi piumasaqaatit erseqqinngitsut aamma imminnut assortuuttut

nalunaarummi matumani ima paasineqassapput, suliamut piumasaqaatit erseqqinngitsuussallutik, imaluunniit ataatsimoortinneqarsinnaanatik, matumani suliassanut piumasaqaatit, suliap pitsaassusaata qaffasissusissaanut piumasaqaatit, sulinermi atuuffimmut piumasaqaatit, suliassaqarfiit akisussaaffigineqartut pillugit piumasaqaatit, sulinermi periaatsit pillugit piumasaqaatit, suliap ingerlasarneranut piumasaqaatit, atuuffiit agguarneqarnerannut piumasaqaatit, suliamut piffissamik atuinermut piumasaqaatit, sulinermi sukkasuumik sulinissamut piumasaqaatit imaluunniit suliffiup sivisussusissaanut piumasaqaatit ilanngullugit.

**§ 17.** Sulinermi piumasaqaatit erseqqinngitsut amma imminnut assortuuttut isumannaatsuunissamut peqqissuunissamullu kinguneqarsinnaanerisa nalilerneqarneranni, ingammik akuusut makkua akornanni pissutsit tulliuttuni taaneqartut pingaartinneqassapput:

1. Sulinermi piumasaqaatit erseqqinngitsut aamma imminnut assortuuttut piffissaq eqqarsaatigalugu sivisussutsit ilanngullugit.
2. Sulinermi piumasaqaatit erseqqinngitsut aamma imminnut assortuuttut qanoq ittuunerat.
3. Pitsaaliuinermik suliniutit, matumani suliniutit ilanngussaq 1-imi taaneqartut.

*Imm. 2.* Tamatuma saniatigut suliffimmi isumannaallisaanikkut pissutsini sunniutit allat, sulinermi piumasaqaatit erseqqinngitsut aamma imminnut assortuuttut, isumannaatsuunissamut peqqissuunissamulluunniit aarlerinaatit annertusisinnaaneraat, imm. 1 malillugu naliliinermi pingaartinneqassapput.

*Inunnik sullissinermi misigissutsitigut piumasaqaatit annertuut*

**§ 18.** Inunnik sullissinermi misigissutsitigut piumasaqaatit annertunerannut tunngatillugu suliaq aallartiffianiit naanissaanut pilersaarusiorneqassaaq, aaqqissuunneqassalluni aamma ima suliarineqassalluni, piffissaq sivikitsoq ungasinnerusorlu eqqarsaatigalugit isumannaatsuunissamut- peqqissuunissamullu tamakkiisumik illersorneqarneqarsinnaassalluni.

**§ 19.** Inunnik sullissinermi misigissutsitigut piumasaqaatit annertuut nalunaarummi matumani ima paasineqassapput, tassaasut suliat toqqaannartumik toqqaannanngikkaluartumilluunniit inunnik atassuteqarnissamik kinguneqartut,

matumani innuttaasunik sullitanillu atassuteqarnernik kinguneqartut, aamma atassuteqarneq tulliuttunik annertuunik piumasaqaateqarfiusut

1. inuit taakku eqqarsartaasaannik, misigissusaannik pissusilersuutaannik paasinnissinnaanissaq, inissaqartitsinissaq imaluunniit suliarinninnissaq pillugit piumasaqaateqarfiullutik,
2. nammineq eqqarsaatit imaluunniit misigissutsit pillugit suliarinninnissaq pillugit suliarinninnissamik toqqortuinissamilluunniit piumasaqaateqarfiullutik imaluunniit
3. inunnut taakkununnga sullinneqartunut attaveqatigiinnerup pissusilersornerulluunniit naleqqussarneqarnissaannut piumasaqaateqarfiullutik.

**§ 20.** Inunnik sullissinermi misigissutsitigut piumasaqaatit annertuut isumannaatsuunissamut peqqissuunissamullu kinguneqarsinnaanerisa nalilerneqarneranni, ingammik akuusut makkua akornanni pissutsit tulliuttuni taaneqartut pingaartinneqassapput:

* 1. Inuinnut sullinneqartunut atassuteqarnerup annertussusaa, matumani piffissaq eqqarsaatigalugu sivisussutsit ilanngullugit.
	2. Inunnut sullinneqartunut atassuteqarnerup qanoq ittuunera.
	3. Pitsaaliuinermik suliniutit, matumani suliniutit ilanngussaq 1-imi taaneqartut ilanngullugit.

*Imm. 2.* Tamatuma saniatigut suliffimmi isumannaallisaanikkut pissutsini sunniutit allat, inunnik sullissinermi misigissutsitigut piumasaqaatit annertuut, isumannaatsuunissamut peqqissuunissamulluunniit aarlerinaatit annertusisinnaaneraat, imm. 1 malillugu naliliinermi pingaartinneqassapput.

*Innimiilliornerit, matumani malersuinerit aamma tiinganiakujuffigineqarneq ilanngullugit*

**§ 21.** Innimiilliornernut tunngatillugu suliaq aallartiffianiit naanissaanut pilersaarusiorneqassaaq, aaqqissuunneqassalluni aamma ima suliarineqassalluni, piffissaq sivikitsoq ungasinnerusorlu eqqarsaatigalugit isumannaatsuunissamut- peqqissuunissamullu tamakkiisumik illersorneqarneqarsinnaassalluni.

**§ 22.** Innimiilliornerit nalunaarummi matumani ima paasineqassapput, suliffeqarfimmi inuk ataaseq arlallilluunniit ingasattumik imaluunniit arlaleriarluni suliffeqarfimmi inummik ataatsimik arlalinnilluunniit malersuisoq, tiinganiakujuffiginnittoq imaluunniit sulinerup nalaani allamik nikassaarpasissumik pissusilersortoq. Eqqugaasumit imaluunniit eqqugaasunit pissusilersorneq nikanarsagaanertut paasineqassaaq.

*Imm. 2.* Nalinginnaasumik aqutsinermik ingerlatsineq, suleqatinik qisuariarfiginninneq assigisaanillu pissusilersorneq imminni innimiilliornerunngillat.

**§ 23.** Innimiilliornerit isumannaatsuunissamut peqqissuunissamullu kinguneqarsinnaanerisa nalilerneqarneranni, ingammik akuusut makkua akornanni pissutsit tulliuttuni taaneqartut pingaartinneqassapput:

1. Innimiilliornerit annertussusaat, matumani piffissaq eqqarsaatigalugu sivisussutsit ilanngullugit.
2. Innimiilliornerit suussusaat, matumani ataqatigiinnginnerit ilaaffigisaat ilanngullugit.
3. Pitsaaliuinermik suliniutit, matumani suliniutit ilanngussaq 1-imi taaneqartut ilanngullugit.

*Imm. 2.* Tamatuma saniatigut sulinermi innimiilliornerit isumannaatsuunissamut peqqissuunissamulluunniit aarlerinaatit annertusisinnaaneraat, imm. 1 malillugu naliliinermi pingaartinneqassapput.

*Nakuusernerit suliamut tunngassuteqartut*

**§ 24.** Nakuusernerit suliamut tunngassuteqartut nalunaarummi matumani ima paasineqassapput, inuit inuttaanngitsut imaluunniit suliffeqarfimmi sulisuunngitsut, matumani ilaasut ilanngullugit, inuttanut sulisitsisumulluunniit nakuusernerat. Nakuuserneq ima paasineqassaaq

1. timikkut nakuuserfigineqarneq timimut saassussinertut ilusilik, tak. pillaasarnermi inatsimmi kapitali 25, aamma
2. tarnikkut nakuuserfigineqarneq qunusaarinernik innimiilliornernillu pissusilersornernik allanik iluseqartoq, matumani nakkarsaaneq ilanngullugu.

*Imm. 2.* Nakuusernerit suliamut tunngassuteqartut sulitilluni aamma sulinerup avataani pisinnaapput.

*Sulinermi sulitilluni sulinerulluunniit avataani nakuusernerit*

**§ 25.** Sulinermi sulitilluni sulinerulluunniit avataani nakuusernernut tunngatillugu, suliaq aallartiffianiit naanissaanut pilersaarusiorneqassaaq, aaqqissuunneqassalluni aamma ima suliarineqassalluni, piffissaq sivikitsoq ungasinnerusorlu eqqarsaatigalugit isumannaatsuunissamut- peqqissuunissamullu tamakkiisumik

illersorneqarneqarsinnaassalluni.

**§ 26.** Sulinermi sulitilluni sulinerulluunniit avataani nakuusernernut tunngatillugu, isumannaatsuunissamut peqqissuunissamullu kinguneqarsinnaanerisa nalilerneqarneranni, ingammik akuusut makkua akornanni pissutsit tulliuttuni taaneqartut pingaartinneqassapput:

1. Sulinermi sulinermut atatillugu sulinerulluunniit avataani nakuusertoqarsinnaaneranut ilimanassuseq.
2. Nakuusernerup saqqummersinnaasup qanoq ittuunera.
3. Pitsaaliuinermik suliniutit, matumani suliniutit ilanngussaq 1-imi taaneqartut ilanngullugit.

*Imm. 2.* Tamatuma saniatigut sulinermi sulitilluni sulinerulluunniit avataani nakuusernerit isumannaatsuunissamut peqqissuunissamulluunniit aarlerinaatit annertusisinnaaneraat, imm. 1 malillugu naliliinermi pingaartinneqassapput.

**§ 27.** Sulinermi sulinermut atatillugu nakuusertoqarnissaanik aarlerinartoqartillugu, suliffik ima aaqqissugaassaaq, taamaalilluni sulisut nakuusertoqartillugu nakuusernerulluunniit aallartisarnerani aarlerinaateqanngitsumik isumannaatsumut pisinnaanerat periarfissaassalluni. Suliffiup aaqqissuunneqarsinnaara imaluunniit tulluartumik allanngortinneqarsinnaanera periarfissaanngippat, qanoq iliornissamut piareersaatit allat aalajangerneqassapput, taamaalilluni sulisut nakuusertoqartillugu nakuusernerulluunniit aallartisarnerani aarlerinaateqanngitsumik isumannaatsumut pisinnaanerat periarfissaassalluni.

**§ 28.** Suliap ilaata ingerlanneqarnerani inuttaq kisimiilluni sulippat, aamma tamanna pineqartumut sulinermi sulinerulluunniit avataani nakuusertoqarnissaanik immikkut ittumik aarlerilersitsinermik kinguneqarsinnaappat, suliaq ima aaqqissuunneqassaaq, nakuusertoqarnissaanut aarlerinaat immikkut ittoq akornuserneqassalluni.

Nakuusertoqarsinnaaneranut immikkut ittumik aarlerinaat akornuserneqarsinnaanngippat, inuttaq kisimiilluni sulitinneqassanngilaq.

**§ 29.** Sumiiffinnut sulitilluni nakuusertoqarnissaanik immikkut ittumik aarlerinaatilinnut, inuttat naleqquttumik ilitsersorneqarsimasut taamaallaat isersinnaanissaat qulakkeerneqassaaq.

**§ 30.** Sulinermi sulinerulluunniit avataani sulinermut atatillugu kiisalu nakuusernerit aallartissinnaanerat pillugu inuttat naleqquttumik suliarinnissinnaanerat pillugu ilitsersorneqarnissaat sulisitsisup qulakkiissavaa.

*Imm. 2.* Sulinermi sulinerulluunniit avataani sulinermut atatillugu nakuusernerit aallartissinnaanerat pillugu naleqquttumik suliarinnissinnaaneq pillugu ilitsersuummut atugassanik najoqqutassanik aalajangersaasoqarnissaa, sulisitsisup qulakkiissavaa.

**§ 31.** Sulinermi sulinerulluunniit avataani sulinermut atatillugu inuttap ataatsip, suliffiup avataani sulinermut atatillugu nakuuserfigineqarsimasup, pisup politiinut nalunaarutigineqassaguni nalunaarutigineqarnissaanut ikiorneqarnissaanik neqeroorfigineqarnissaa, sulisitsisup qulakkiissavaa.

*Imm. 2.* Imm. 1 malillugu pisussaaffimmi sulisitsisup pisumik ilisimasaqarnissaa piumasaqaataavoq.

*Immikkut ittumik iliuuseqarneq*

**§ 32.** Trafikstyrelse pisuni immikkut ittuni, nalunaarummi aalajangersakkat avaqqullugit iliuuseqarsinnaavoq, aalajangersakkanut atuuttunut naapertuuttoq siunertaqarineqarpat, tassunga ilaallutik nunat assigiinngitsut maleruagassaat.

*Pillaatissiinerit*

**§ 33.** Silaannakkut angallanneq pillugu inatsimmi imaluunniit inatsisini allani pillaatissiinerit annertunerusut nalunaarutigineqarsimanngippata, tulliuttunik unioqqutitsisut akiliisitsissummik imaluunniit qaammatit sisamat tikillugit parnaarunneqarnermik pillaatissinneqassapput,

1. § 4-mik, §§ 7-miit 12 ilanngullugu, § 15, § 18, § 21, § 25 aamma §§ 27-miit 30 ilanngullugu unioqqutitsisut, imaluunniit
2. Aalajangiinernik naammassinninngitsut, matumani nalunaarut manna malillugu naalakkiutit inerteqqutilluunniit ilanngullugit.

*Imm. 2.* § 4-p, §§ 10-miit 12 ilanngullugu, 15-ip, 18-ip, 25-ip, aamma §§ 27-miit 30 ilanngullugu unioqqutinneqarneranni, naak unioqqutitsineq sulisitsisumit piaaraluni

unioqqutitsinertut imaluunniit mianersuaalliornertut isigineqarsinnaanngikkaluartoq, sulisitsisoq akiliisitsissummik akiliinissamik akisussaatinneqarsinnaavoq. Unioqqutitsineq suliffeqarfimmut attuumassuteqartumit inummit ataatsimit arlallilluunniit imaluunniit suliffeqarfimmit imminit unioqqutitsinerusimanissaa akiliisinneqarnissamut akisussaaffeqarnermut piumasaqaataavoq. Akiliisinneqarnissamut piumasaqaammut ingerlatsinermik pillaatissiinerit aalajangiiffigineqassanngillat.

*Imm. 3.* Pillaasarnermik inatsimmi kapitali 5 malillugu ingerlatseqatigiiffiit il.il. (inatsisitigut pisinnaatitaasut pisussaatitaasullu) pillaatissinneqarnissamik akisussaaffimmik tigusinissamik peqquneqarsinnaapput.

*Atuutilernera il.il.*

**§ 34.** Nalunaarut ulloq 1. juli 2023 atuutilissaaq.

*Trafikstyrelsen, ulloq*

# Ilanngussaq 1

**Pitsaaliuinermik suliniutit pitsaaliuinermilu tunngaviit nalinginnaasut**

Sullivinni tarnikkut atukkat sunnerneqartarnerisa tamakkiisumik isumannaatsuunissaasa- peqqinnartuunissaasalu qulakkeerneqarnissaannut pitsaaliuinermik suliniutit tapersiisinnaasutut assersuutaasut:

1. Suliap illersorneqarsinnaasumik pilersaarusiorneqarnera aaqqissuunneqarneralu.
2. Suliap suliarineqarnissaanut naammattumik naleqquttumillu sungiusarneqarneq ilitsersorneqarnerlu.
3. Suliap suliarineqarnerata sunniuteqarluartumik nakkutigineqarnera.
4. Suliffiup illersorneqarsinnaasumik aaqqissuunneqarnera.
5. Teknikkikkut ikiuutaasut eqqortumik atorneqarnerat, taakkulu suliamut naleqquttuussapput naleqqussagaassallutilluunniit.
6. Sulinermi tapersersorneqarnissamik periarfissat, matumani aqutsisunit aamma suleqatinit tapersersorneqarneq ilanngullugit.
7. Suliamut suliarineqartussamut tunngatillugu sulinermi sunniuteqarnissamut periarfissaqarneq.

# Pitsaaliuinermi tunngaviit nalinginnaasut

Pitsaaliuinermi tunngaviit nalinginnaasut, sulisut sulinerminni isumannaatsuunissaat peqqissuunissaallu pillugit Siunnersuisoqatigiit malittarisaanni 89/391/EØF-imi artikili 6, imm. 2-mi takuneqarsinnaasut eqqarsaatigalugit, pitsaaliuinermik suliat aallartinneqassapput.

Pitsaaliuinermi tunngaviit nalinginnaasut ukuupput:

1. Aarlerinaatit akornuserneqarnerat.
2. Aarlerinaatit akornuserneqarsinnaanngitsut nalilersuiffigineqarnerat.
3. Aallartiffianit aarlerinaatsip akiorneqarnera.
4. Inummut suliap naleqqussarneqarnera, ingammik suliffiup ilusilersorneqarnera pineqartillugu, ingammik assigiiaaginnarmik sulinerup aamma rytme aalajangersimasoq atorlugu sulinerit annikillisinneqarnissaat siunertaralugu aamma taamatut sulinerup

peqqissutsimut sunniutaasa annikillisinneqarnissaat pineqartillugit.

1. Teknikkikkut ineriartornermut eqqarsaatiginninneq.
2. Navianaateqartut taarserneqarnerat, naviananngitsunik imaluunniit navianannginnerusunik taarserneqarnerat.
3. Teknikkikkut atortut ilaatillugit, suliap aaqqissorneqarnerata iluani, sulinermi pissutsit iluanni, sulinermi inoqatinut atassuteqarnerni aamma suliffimmi isumannaallisaanikkut pissutsinit sunniinerit pillugit pitsaaliuinerup tamakkiisumik ataqatigiissutut pilersaarusiorneqarnera.
4. Inuit ataasiakkaat illersorneqarnissaannut iliuuseqarnani inuit ataatsimoortut illersorneqarnissaannut iliuuseqarnissamik akuersissuteqarnerit.
5. Sulisunik naleqquttumik ilitsersuineq.

Pisortatigoortumik allakkiat

1) Sulisut sulinerminni isumannaatsuunissaat peqqissuunissaallu pillugit Siunnersuisoqatigiit malittarisaanni 89/391/EØF-, EF-Tidende 1989, nr. L 183, qupperneq 1, taassumalu kingusinnerusukkut allannguutanik, Sulisut piffissami aalajangersimasumi sulisinneqartut imaluunniit sinniisutut atorfinitsinneqartut isumannaatsuunissaasa peqqissuunissaasalu pitsanngorsarneqarnissat pillugit iliuuserisat ilassutaat pillugit pillugit Siunnersuisoqatigiit malittarisaannik 91/383/EØF 25. juni 1991-imeersumi, EF-Tidende 1991, nr. L 206, qupperneq 19-imiittumi, taassumalu kingusinnerusukkut allannguutanik, Sulisut naartusut, meerartaaqqammisut imaluunniit milutsitsisut sulitillutik isumannaatsuunissaasa peqqissuunissaasalu pitsanngorsarneqarnissaannut iliuutsit aallartinneqarnissaat pillugit Siunnersuisoqatigiit malittarisassaannik 92/85/EØF 19. oktober 1991-imeersumik EF-Tidende 1992, nr. L 348, qupperneq 1-imiittumi, taassumalu kingusinnerusukkut allannguutaanik, aamma Napparsimavinnut- aamma peqqinnissamut suliassaqarfinni kapitinnikkut ajoqusernerit pitsaaliorneqarnissaannut isumaqatigiissutip HASPEEM-ip aamma EPSU-p isumaqatigiissutaata immersugassap aallartinneqarnissaa pillugu Siunnersuisoqatigiit malittarisassaannik 2010/32/EU 10. maj 2010-imeersumik, EU-Tidende 2010, nr. L 134, qupperneq 66-imiittunik aalajangersakkanik naammassinnittunik Nalunaarut aalajangersakkanik imaqarpoq.